OpenLLM-France/wikimedia huggingface dataset:
# Georges Leekens

Georges Leekens (18 de maig de 1949) és un exfutbolista belga.

## Selecció de Bèlgica

Va formar part de l'equip belga a la Copa del Món de 1998 com a entrenador, dirigint la selecció en dues etapes.

## Referències

* ↑ «DH.be - Georges Leekens: "Le surnom de Diable doit se mériter" (VIDEO)». Dhnet.be. [Consulta: 7 novembre 2012].
* ↑ «DH.be - Georges Leekens prolonge jusque 2014 !». Dhnet.be. [Consulta: 7 novembre 2012].
# Vincenzo Montanaro

Vincenzo Montanaro (1828 - 1917) fou un tenor italià.
Va fer el seu debut el 1852 al Teatro del Fondo de Nàpols a L'italiana in Algeri de Rossini. Era l'oncle de Ruggero Leoncavallo.

## Referències

* ↑ «Biografia a ipernity.com».
# La supervivent (còmic)

La supervivent (en francès original, La survivante) és una sèrie de ciència-ficció eròtica creada per Paul Gillon entre 1985 i 1991 per a "l'Echo des Savanes". És considerada una de les obres clau dins del gènere del còmic de ciència-ficció i possiblement la millor de l'autor, un dels més importants de França.
En un futur proper i post-apocalíptic, la supervivent, Aude Albrespy torna de nou a la superfície després d'estar atrapada sota terra durant molt de temps i sobreviure a una guerra nuclear. De nou sobre la Terra, descobrirà que està completament sola i, en tornar a París, que els robots al servei de la humanitat continuaran el seu treball per a ella tot i l'absència dels seus amos. Tot i no haver-hi ningú més, en un principi passa per la por i l'ansietat que l'empenten al nihilisme, però finalment a Aude li agrada el món tal com és ara, segons en ella en pau i en llibertat. Gillon estableix aquí un paral·lelisme entre la Terra i la complexa ment de la protagonista. Així, a més dels temes de la soledat, de la decadència humana, de l'ecologia i la deshumanització, entre d'altres, l'autor s'obre pas en la psicologia de l'heroïna en aquest entorn post-apocalíptic i, com a contrapunt de la carnalitat càlida i humana d'Aude, de la fredor dels robots, una caricatura de la mateixa humanitat que ja no pot comprendre els sentiments més bàsics i naturals.

## Trajectòria editorial

Molt aviat, la sèrie va començar a ser recopilada en àlbums per Albin Michel:
* La survivante (11/1985)
* L'Héritier (10/1987)
* La revanche (11/1988)
* L'ultimatum (11/1991)
Albin Michel va llançar l'11/1995 un primer integral de la sèrie, seguit per un altre de Drugstore el 03/2011. Aquesta última edició va ser traduïda al castellà per Glénat Espanya aquest mateix any.

## Referències

* ↑ "La survivante" dans l'Echo des Savanes, "BDoubliées".
* 1 2 Survivante (La), "Bedetheque.com".
# Santa Majestat de Caldes de Montbui

La Santa Majestat de Caldes de Montbui és la imatge del Crist Majestat que es venera a l'església parroquial de Santa Maria de Caldes de Montbui. Actualment es troba al costat esquerre de la capella del Santíssim. La imatge actual és una reproducció de la imatge antiga que es va cremar el dia 21 de juliol de 1936 durant la Guerra Civil espanyola, a excepció del cap, que es va poder salvar del mig de les flames.

## L'antiga imatge de la Santa Majestat

La Santa Majestat de Caldes de Montbui era una imatge que mesurava 196 cm per 185 cm. La creu mesurava 380 cm per 203 cm. El gruix de la creu era de 5 cm i l'amplada de 32 cm. Els crítics d'art situen l'origen de la imatge entre els segles xii i xiii. La imatge del Crist Majestat portava una túnica amb mànigues i un mantell que anava de l'espatlla dreta baixant en diagonal pel damunt el pit. A l'altura de la cintura portava un cinyell que cenyia la túnica i el mantell al mateix temps. Els peus reposaven sobre un supedani i els braços estirats sobre la creu totalment horitzontals. El cap, conservat en la imatge actual, està lleugerament inclinat cap al costat dret, té els ulls oberts i les celles curvilínies, porta una llarga cabellera que cau sobre les espatlles i una barba decorada amb rínxols.

## La llegenda

Entre la població de Caldes de Montbui ha corregut la llegenda que la imatge va ser portada per una tribu bohemiana que l'utilitzaven com a passera per travessar rierols i torrents. Aquesta tribu es va instal·lar a Caldes amb la imatge. Un cop la tribu va decidir marxar de la població va resultar que la imatge va augmentar el seu pes. Davant la dificultat de traslladar-la d'un lloc a l'altre, la tribu va decidir deixar-la a la població. Està documentada la vinguda de tribus de l'Est d'Europa durant el segle xv a Catalunya, però no s'ha trobat cap document que relacioni l'arribada d'aquestes tribus i la imatge de la Santa Majestat. La llegenda hauria servit per donar explicació dels trets característics de l'art romà d'Orient de la imatge. En tot cas la primera referència documentada sobre la Santa Majestat és del segle xvii.

## L'actual imatge de la Santa Majestat

El dimarts dia 21 de juliol de 1936, gent armada va fer una foguera davant l'església on van cremar objectes de culte i imatges, entre elles la Santa Majestat. Però un vilatà va poder salvar el cap de la imatge de la foguera. El mes d'octubre de 1937 mossèn Ramon Giralt, vicari de la parròquia, va encomanar la reconstrucció de la imatge a l'escultor barceloní Josep Rius. Acabada la guerra es va recuperar el cap de l'antiga imatge i es col·locà a la nova. La nova reproducció va ser lliurada a la població el segon diumenge d'octubre de 1939, dia de la festa de la Santa Majestat.

## Referències

* ↑ POCH GALLART, Josep. La Caldes del Pare Poch. Associació d'ex-alumnes i amics de l'Escola Pia. Barcelona. 1980. 66.
* ↑ TORRAS CASALS, Camil. La Santa Majestat de Caldes de Montbui. Ajuntament Caldes de Montbui, Caldes de Montbui, 1999. 17:18.
# Taudactylus acutirostris

Taudactylus acutirostris és una espècie de granota que viu a Austràlia.
Està amenaçada d'extinció per la pèrdua del seu hàbitat natural.

## Referències

* McDonald, K., Cunningham, M., Alford, R. & Retallick, R. 2004. Taudactylus acutirostris. Llista Vermella d'Espècies Amenaçades de la UICN 2006. Consulta: 24 d'abril del 2008.
# Roh Ogura

Roh Ogura, (japonès: 小倉 朗, Ogura Rō; 19 de gener 1916 - 26 d'agost de 1990) va ser un compositor i escriptor japonès.
Va néixer a Fukuoka i va viure a Tòquio i Kamakura. Primer va estudiar música Moderna Francesa amb Shiro Fukai i Tomojiro Ikenouchi. Després va estudiar amb Joseph Rosenstock, que va viure entre 1895 i 1985, la manera de dirigir les Simfonies de Beethoven i es va interessar molt per la música clàssica alemanya. Va escriure moltes simfonies i va acabar sent anomenat "Orugahms". Finalment va arribar a un punt mort i va abandonar la major part de les seves obres.
Gradualment, es va anar interessant per Bartók. Finalment, va assentar unes noves bases i va començar a escriure la seva música original inspirada en cançons tradicionals japoneses i antigues cançons de bressol. També va ser un escriptor prolífic i va publicar diversos llibres. En el darrer període de la seva vida es va dedicar apassionadament a la pintura a l'oli.
Va ser amic de Minoru Matsuya (1910-1995) i professor d'harmonia i composició del seu fill Midori Matsuya (1943-1994). També va ser professor d'Hiroaki Zakoji (1958-1987).

## Obres

* 1937 Sonatina per a piano
* 1953 Suite de dansa per a dos pianos
* 1953 Suite de dansa per a orquestra
* 1954 Quartet de Corda en Si
* 1957 Cinc Moviments sobre Cançons Populars Japoneses per Orquestra
* 1958 Nou Peces sobre Cançons Infantils de la Regió de Togoku, per cor femení a cappella
* 1959 Burlesc per a orquestra
* 1960 Sonatina per a violí i piano
* 1963 Sonatina per a orquestra de corda
* 1966 Composició I per a piano
* 1968 Composició II per a piano
* 1968 Simfonia en Sol
* 1971 Concert per a violí i orquestra
* 1972 Composició per a orquestra de corda
* 1975 Composició en La sostingut per a orquestra
* 1977 Composició per a flauta, violí i piano
* 1980 Concert per a violoncel i orquestra

## Enllaços externs

* Centre de Documentació per a la Música Moderna a Tokio Arxivat 2007-01-28 a Wayback Machine.
# Universitat Oberta d'Israel

La Universitat Oberta d'Israel (en hebreu: האוניברסיטה הפתוחה) és una universitat d'aprenentatge a distància a Israel. Va ser planejada el 1971, va ser modelada a partir de la Universitat Oberta del Regne Unit. El primer semestre d'estudis va començar el 17 d'octubre de 1976. En 1980, la Universitat Oberta va ser oficialment reconeguda com un institut d'ensenyament superior a Israel, i li va ser concedit el dret d'oferir el títol de grau. El 1982, 41 alumnes van rebre diplomes en la primera cerimònia d'atribució de diplomes d'aquesta institució. Des de llavors, la universitat ha seguit creixent. El 1987 tenia 11.000 alumnes i 180 cursos. El 1993 tenia 20.000 alumnes, 300 cursos i 405 nous graduats. El 2002 tenia 36.710 alumnes matriculats. Des de la seva fundació, fins a l'any 2003, més de 13.000 persones s'havien graduat a la universitat. El 1995, la universitat també va començar un programa de màster. No ofereix títols de doctorat.

## Vegeu també

* Llista d'universitats d'Israel

## Enllaços externs

* Universitat Oberta d'Israel Arxivat 2020-09-22 a Wayback Machine. (anglès) (hebreu)
# Robert Simpson Woodward

Robert Simpson Woodward (Rochester, 21 de juliol de 1849 - Washington DC, 29 de juny de 1924) va ser un matemàtic i científic estatunidenc, que va presidir la Carnegie Institution for Science.

## Vida i Obra

Woodward era fill d'un granger i, malgrat la inicial oposició paterna, va convèncer la família per anar a la universitat, graduant-se en la universitat de Michigan el 1872. Després de graduar-se va ser contractat com enginyer assistent al US Lake Survey, on va fer feines de geògraf i cartògraf dels Grans Llacs. De 1882 a 1884 va ser astrònom assistent de la Comissió Nord-Americana del Trànsit de Venus.
El 1884 va ingressar en el Servei Geològic dels Estats Units com geògraf en cap i director de la Divisió de Matemàtiques. Durant els sis anys que hi va romandre, va publicar els seus escrits científics més importants, resolent problemes de física matemàtica. El 1890 va ser nomenat per una posició al US Coast and Geodetic Survey per la seva llarga experiència en tasques de triangulació.
El 1893 va ser nomenat professor de Mecànica i Física matemàtica de la Universitat de Colúmbia i, finalment, el 1904, va ser nomenat president de la Carnegie Institution for Science de Washington D.C., càrrec que va mantenir fins a la seva retirada el 1921.
Woodward va ser membre de nombroses associacions científiques, editor associat de les revistes Science i Annals of Mathematics i va rebre diversos doctorats honoris causa de universitats americanes.

## Referències

* ↑ Wright, 1938, p. 3.
* ↑ Wright, 1938, p. 4.
* ↑ Wright, 1938, p. 5.
* 1 2 Wright, 1938, p. 10.
* ↑ Servos, 1983, p. 165-166.
* ↑ Wright, 1938, p. 14-15.

## Bibliografia

* Sarton, George «The History of Science in the Carnegie Institution» (en anglès). Osiris, Vol. 9, 1950, pàg. 624-638. DOI: 10.1086/368542. ISSN: 0369-7827.
* Servos, John W. «To Explore the Borderland: The Foundation of the Geophysical Laboratory of the Carnegie Institution of Washington» (en anglès). Historical Studies in the Physical Sciences, Vol. 14, Num. 1, 1983, pàg. 147-185. ISSN: 0073-2672.
* Wright, F.E.. «Robert Simpson Woodward». A: Biographical memoirs Vol. XIX (en anglès). National Academy of Sciences, 1938, p. 1-24.

## Enllaços externs

* O'Connor, John J.; Robertson, Edmund F. «Robert Simpson Woodward» (en anglès). MacTutor History of Mathematics archive. School of Mathematics and Statistics, University of St Andrews, Scotland. (anglès)
# Volkova (cràter)

Volkova és un cràter d'impacte en el planeta Venus de 47,5 km de diàmetre. Porta el nom d'Anna Volkova (1800-1876), química russa, i el seu nom va ser aprovat per la Unió Astronòmica Internacional el 1985.

## Referències

* ↑ «Volkova». Gazetteer of Planetary Nomenclature. United States Geological Survey. [Consulta: 1r juliol 2017].

## Vegeu també

* Llista de cràters de Venus
# Dubusia

Dubusia és un gènere d'ocells de la família dels tràupids (Thraupidae).

## Taxonomia

Segons la Classificació del Congrés Ornitològic Internacional (versió 14.1, 2024) aquest gènere està format per 4 espècies:
* Dubusia taeniata - tàngara andina pitclara.
* Dubusia stictocephala - tàngara andina de capell estriat.
* Dubusia carrikeri - tàngara andina de Carriker.
* Dubusia castaneoventris - tàngara andina de ventre castany.

## Referències

* ↑ Gill, Frank; Donsker, David; Rasmussen, Pamela. «Tanagers and allies» (en anglès). IOC World Bird List Version 14.1. [Consulta: 12 octubre 2024].
# Formoterol

El formoterol (DCI) o eformoterol és un agonista del receptor adrenèrgic beta 2 d'acció llarga usat en el tractament de l'asma i de la malaltia pulmonar obstructiva crònica. Es comercialitza en quatre formes: inhalador de pols seca, inhalador de dosi mesurada, píndola oral i solució per a inhalació.
L'acció del formoterol (agonista dels receptors beta 2) té una durada llarga (fins a 12 hores), comparada amb la dels agonistes beta 2 de curta durada, que presenten són efectius durant només durant 4-6 hores.
A Espanya es comercialitza com a EFG, Broncoral, Foradil, Oxis, Formatris, a més:
* + beclometasona: Formodual, Foster, Ventoduo, Beclometasona/formoterol
* + fluticasona: Flutiform
* + aclidini: Brimica i Duaklir

## Referències

* ↑ «Formoterol» (en castellà). Vademecum.es. [Consulta: 12 abril 2013].
* ↑ «Centro de Información online de Medicamentos de la AEMPS - CIMA». Madrid: AEMPS. Ministerio de Sanidad, Servicios Sociales e Igualdad, 2024.
# Roh

Roh fou el nom donat pels panjabis i els balutxis a la regió del Pakistan entre el sud de la vall del Swat i fins a les muntanyes Sulayman. En aquesta regió van reclutar els sobirans lodis de Delhi la major part dels seus partidaris afganesos. Els afganesos nadius de Roh foren coneguts com a rohilles.

## Bibliografia

* Hunter, Sir William Wilson. The Imperial Gazetteer of India (en anglès). Londres: Trübner & co., 1885.
* Wilson Hunter, Sir William; Sutherland Cotton, James; Sir Richard Burn, Sir William Stevenson Meyer. Great Britain India Office. The Imperial Gazetteer of India (en anglès). Oxford: Clarendon Press, 1908.
# Futbol'ny Klub Minsk (femení)

El Futbol'ny Klub Minsk femení és un equip femení de futbol de Minsk que juga a la Lliga de Belarús. Originalment era un club independent anomenat Minchanka BGPU, fins que al 2010 es va convertir en la secció femenina del FK Minsk. Des d'aleshores ha guanyat quatre edicions consecutives del campionat.

## Palmarès

* 7 Lligues de Belarús
** 2013, 2014, 2015, 2016, 2017, 2018, 2019
* 4 Copes de Belarús
** 2011 - 2013 - 2014 - 2015
Trajectòria a la Lliga de Campions de la UEFA :
| Edició | Fase previa ¹ | Setzens de final |
| 14/15 | FC Zürich |
| 15/16 | SFK Sarajevo | Fortuna Hjørring |
| 16/17 | Standard Lieja | FC Barcelona |
* ¹ Fase de grups. Equip classificat pillor possicionat en cas d'eliminació o equip eliminat millor possicionat en cas de classificació.

## Referències

* ↑ RSSSF
* ↑ Soccerway
# Robert Selfelt

Robert Selfelt (Töreboda Municipality, 22 de maig de 1903 - Karlsborg Municipality, 24 d'agost de 1987) va ser un genet i militar suec, vencedor de dues medalles olímpiques.
El 1948 va prendre part en els Jocs Olímpics d'Estiu de Londres, on va disputar dues proves del programa d'hípica. Guanyà la medalla de plata en la prova del concurs complet per equips, mentre en la del concurs complet individual guanyà la de bronze. En ambdues proves va competir amb el cavall Claque.
El 1949 passà a la reserva.
Fou el secretari general de l'organització de les proves d'hípica dels Jocs de Melbourne de 1956, disputades a Estocolm a causa de la quarantena imposada per les autoritats australianes sobre els cavalls participants en la competició.

## Referències

* ↑ «Olympedia – Robert Selfelt». [Consulta: 25 novembre 2021].
* ↑ «Robert Selfelt - Sveriges Olympiska Kommitté» (en suec). [Consulta: 25 novembre 2021].
* ↑ Sveriges statskalender för skottåret 1964 (en swedish). Uppsala: Fritzes offentliga publikationer, 1964, p. 369.
* ↑ «Olympedia – 1956 Equestrian Olympics Overview». [Consulta: 25 novembre 2021].
# Casa al carrer Pi i Sunyer, 5 (Roses)

La Casa al carrer Pi i Sunyer, 5 és una obra eclèctica de Roses (Alt Empordà) inclosa a l'Inventari del Patrimoni Arquitectònic de Catalunya.

## Descripció

Edifici ubicat al centre històric de la ciutat, en segona línia de mar, en un carrer per a vianants, molt a prop de la Riera Ginjolers, soterrada i convertida en rambla.
Es tracta d'un edifici entre mitgeres, de planta rectangular, format per planta baixa i dues plantes pis, amb la façana ordenada segons els eixos verticals que marquen les obertures. La planta baixa ha estat totalment transformada i, actualment, es troba ocupada per una farmàcia. Els pisos superiors mantenen la mateixa composició pel que fa a les obertures i els detalls ornamentals. Cada pis presenta una finestra cega d'obertura rectangular, emmarcada i decorada amb una motllura de tonalitat gris clar, i al costat dret, un finestral de les mateixes característiques, amb sortida a un balcó amb barana de ferro decorada i llosana motllurada. Els balcons estan sustentats mitjançant mènsules estriades i decorades amb botons. El coronament està format per una cornisa amb voladís sostingut per mènsules decorades de la mateixa manera que les dels balcons, damunt la qual hi ha la testera esglaonada amb balustrada.

## Referències

* 1 2 «Casa al carrer Pi i Sunyer, 5». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 octubre 2017].
# Neoarisemus brunneus

Neoarisemus brunneus és una espècie d'insecte dípter pertanyent a la família dels psicòdids que es troba a Àfrica: Tanzània.

## Referències

* ↑ uBio (anglès)
* 1 2 Duckhouse, D. A., 1987. A revision of Afrotropical Setomima, elucidation of their genealogical relationships and descriptions of other Afrotropical Psychodinae (Diptera: Psychodidae). Annals of the Natal Museum. 28:231-282.
* 1 2 Catalogue of Life (anglès)
* ↑ uBio (anglès)
* ↑ Global Species Arxivat 2016-03-03 a Wayback Machine. (anglès)
* ↑ The Diptera Site - The BioSystematic Database of World Diptera (anglès)

## Enllaços externs

* ION (anglès)
# Lakewood

«Lakewood» té aquests significats:
* Lakewood (Califòrnia)
* Lakewood (Carolina del Sud)
* Lakewood (Colorado)
* Lakewood (Illinois), vila del Comtat de McHenry a l'estat d'Illinois
* Lakewood (Comtat de Shelby), àrea no incorporada a l'estat d'Illinois
* Lakewood (Comtat de Mason), població a l'estat d'Illinois
* Lakewood (Nova Jersey)
* Lakewood (Nova York)
* Lakewood (Ohio)
* Lakewood (Tennessee)
* Lakewood (Washington)
* Lakewood Park, concentració de població designada pel cens dels Estats Units a l'estat de Florida
# Dubàssovo

Dubàssovo (Дубасово en rus) - és un poble de l'óblast de Penza, a Rússia, que el 2007 tenia 128 habitants.

## Referències

* ↑ «Полубояров М. С. Населённые пункты Сердобского района». Arxivat de l'original el 2011-11-17. [Consulta: 5 gener 2020].
# Forn de totxo de Quatre Camins

El Forn de totxo de Quatre Camins és una obra de Tivissa (Ribera d'Ebre) inclosa a l'Inventari del Patrimoni Arquitectònic de Catalunya.

## Descripció

Es tracta d'un forn de totxo de planta rectangular en mal estat de conservació. El parament està fet de maons disposats en filades endreçades i arrebossat, tot i que està parcialment perdut.
A la façana principal s'aprecien dues obertures, que es corresponen a finestres, i una obertura amb una biga recent que faria les funcions de llinda. La coberta és de teula tot i que està pràcticament tota desapareguda.
L'interior presenta vegetació i runes de la mateixa construcció.

## Referències

* 1 2 3 «Forn de totxo de Quatre Camins». Inventari del Patrimoni Arquitectònic de Catalunya. Direcció General del Patrimoni Cultural. [Consulta: 5 maig 2021].
# Criophthona

Criophthona és un gènere d'arnes de la família Crambidae.

## Taxonomia

* Criophthona anerasmia (Turner, 1913)
* Criophthona aridalis Hampson, 1913
* Criophthona baliocrossa (Turner, 1913)
* Criophthona celidota (Turner, 1913)
* Criophthona ecista Turner, 1913
* Criophthona finitima Meyrick, 1884
* Criophthona haliaphra Meyrick, 1884
* Criophthona sabulosalis Hampson, 1910
* Criophthona trileuca

## Referències

* ↑ «GlobIZ search». Global Information System on Pyraloidea. [Consulta: 19 febrer 2011].
# George Harjo

George Harjo (Sasakwa, Oklahoma, 1886 - 1952) fou un cap seminola. Era fill de Lehomahte Wesenta, darrer cap hereditari dels Tvsekayv Haco. Fou membre del Consell Seminola i aviat guanyà fama de líder i expert en afers econòmics. Fou nomenat cap dels Seminola d'Oklahoma del 1944 fins al 1952, i viatjà a Washington com a representant de la tribu en reclamacions de terres.

## Referències

* Biografia (anglès)
# Victoria Gres

Victoria Gres (Baikonur, 22 de febrer de 1964) és una dissenyadora de moda i vestuari ucraïnesa. Juntament amb altres dissenyadors és considerada pionera en la moda ucraïnesa després que Ucraïna va aconseguir la independència com a país.
Gres va començar la seva carrera en el disseny de moda al voltant de 1996. Les seves col·leccions han estat presentades a Ucraïna, Rússia i els Estats Units. Els seus dissenys apareixen regularment durant la Setmana de la Moda d'Ucraïna.
Les desfilades de Gres sovint s'inspiren en pel·lícules o obres literàries i musicals. El 2014, va fer un desfilada a la Setmana de la Moda d'Ucraïna per protestar contra la guerra. El 2019, durant el 26è aniversari de la marca Victoria Gres, va organitzar una desfilada de moda inspirada en contes de fades.
El 2008, Gres va ser la dissenyadora de vestuari de la gira Rock Witchu de Janet Jackson. El 2014, va dissenyar el vestit d'inauguració de la primera dama d'Ucraïna Maryna Poroshenko. La peça era un vestit d'abric de seda color lavanda amb brodats ucraïnesos a la vora i les mànigues. Es va portar durant la primera part del dia, durant la cerimònia de jurament del president d'Ucraïna Petro Poroshenko a la Rada Suprema i a la catedral de Santa Sofia, Kíev.

## Referències

* 1 2 Скляренко, Валентина Марковна. 100 знаменитых женщин Украины (en rus). Фолио, 2006, p. 102. ISBN 978-966-03-3322-2.
* ↑ «Как украинская мода за 20 лет стала частью мировой fashion-системы». Elle Ukraine, 19-04-2021. [Consulta: 10 març 2022].
* ↑ , 28-05-2003.
* 1 2 «Сезон чудес відкрито: модний будинок Вікторії Гресь відсвяткував 26-й день народження» (en rus). РБК-Украина, 6 December 2019. [Consulta: 10 març 2022].
* ↑ Гордиенко, Ольга. «Ukrainian Fashion Week: Victoria Gres устроила показ-протест против войны» (en rus). OBOZREVATEL NEWS, 16-10-2014. [Consulta: 10 març 2022].
* ↑ «Вікторія Гресь зшила костюми для світового турне Джанет Джексон» (en ucraïnès). www.unian.ua, 17-09-2008. [Consulta: 10 març 2022].
* ↑ «Первая леди: Марина Порошенко поддержала украинских дизайнеров». .
# Neoarisemus advenus

Neoarisemus advenus és una espècie d'insecte dípter pertanyent a la família dels psicòdids que es troba a Àfrica: Sud-àfrica.

## Referències

* ↑ uBio (anglès)
* 1 2 Duckhouse, D. A., 1978. Non-phlebotomine Psychodidae (Diptera, Nematocera) of southern Africa. II. Subfamily Psychodinae: Neoarisemus and the brunettoid and telmatoscopoid genera. Annals of the Natal Museum. 23 (2):305-359.
* 1 2 Catalogue of Life (anglès)
* ↑ uBio (anglès)
* ↑ The Diptera Site - The BioSystematic Database of World Diptera (anglès)
* ↑ Global Species Arxivat 2016-03-04 a Wayback Machine. (anglès)

## Enllaços externs

* ION (anglès)